CUVINTELE SUNT ENERGIE .. IATA UN TEXT PE ACEASTA TEMA! 
Cred că nivelul de conştientizare poate fi crescut în lume prin fapte mici. 


Imaginează-ţi că fiecare om de pe pământ ar pune o singură cărămidă ajutând la 
construirea unei clădiri. 
Imaginează-ţi ce clădire grandioasă s-ar putea construi prin folosirea a 8 miliarde de 
cărămizi. Ulterior toată lumea s-ar putea bucura de grandoarea și splendoarea 
clădirii. Și această clădire ar fi construită totuși printr-un mic și lipsit de efort - gestul 
fiecărui om de a adăuga încă o cărămidă. Cu un gest mic și un efort minimal s-ar 
putea construi ceva magnific. 
De aceea astăzi îţi propun să faci un mic gest. 

Acela de a oferi un răspuns armonios de fiecare dată când altcineva îţi 
adresează un „Mulţumesc!”. 
Pentru început hai să stabilim cum răspunzi tu în acest moment atunci când altcineva 
îți spune „Mulţumesc!”. Pentru că este un răspuns automat, am pregătit mai jos 
câteva variante. Imaginează-ţi că eu tocmai ţi-am adresat un sincer „Mulţumesc!”. 
Prin care dintre variantele de mai jos îţi vine să răspunzi? 


a) cu plăcere 

b) nu ai pentru ce 

c) pentru nimic 

d) cu drag 

e) și eu îţi mulţumesc! 

f) nici una din variantele de mai sus 

Dacă răspunzi diferit în funcţie de context, nu-i nicio problemă. Poţi alege din lista de 
mai sus mai multe răspunsuri. Fiecare dintre răspunsurile de mai sus, are un substrat 
energetic pe care îl voi detalia în cele ce urmează. 


Cum Să Răspunzi Atunci Când Altcineva Îţi Spune ,„Mulţumesc!” 

(Explicaţia Energetică) 

Ţin să precizez că felul în care răspunzi tu acum, atunci când altcineva îţi spune 
mulțumesc, nu este corect sau greșit. Felul în care răspunzi este pur și simplu o 
alegere. Prin răspuns însă, tu imprimi o anumită direcţie energiei care vine înspre 
tine. 

Cuvintele sunt energie. Am detaliat asta pe larg aici. Spuneam atunci că: 


„Cuvintele sunt energie. Tot ceea ce te înconjoară este energie, iar cuvintele nu fac 
excepţie. Ele sunt chiar forme primare de energie. 

Nu trebuie să te gândeşti prea mult pentru a-ţi da seama de asia. 

Atunci când spui un cuvânt, emiţi un sunet. Sunetul înseamnă vibraţie, iar vibrația 
înseamnă energie. 

De fiecare dată când spui cuvinte, eliberezi energie. 

Sper că ţi-a fost ușor să urmărești traseul: cuvânt->sunet->vibraţ ie->energie. Ceea 
ce te invit să conştientizezi odată ajuns în acest punct este faptul că de fiecare dată 
când vorbeşti emiţi energie înspre exterior." 


La fel, de fiecare dată când ţi se vorbește, interlocutorul trimite energie înspre tine. 
Fiecare mulţumesc care îţi este adresat, are energia lui caracteristică. Prin felul în 
care răspunzi acestei energii te poţi afla în una din următoarele situații: 


o blochezi 

o accepţi 

o accepti şi o reflectezi 

Posibilităţile fiind clare, în cele ce urmează o să le detaliez pe fiecare în parte: 


1. Blocarea energiei 

Asta se întâmplă atunci când răspunzi unui mulțumesc prin 

b) nu ai pentru ce sau 

c) pentru nimic. 

Săgeata albastră din poza de mai sus este o undă de energie armonioasă. Vibraţia 
cuvântului „Mulţumesc! este una înaltă. Este o alegere total nepotrivită să 
construieşti acel zid din cărămizi printr-un „nu ai pentru ce” sau un „pentru nimic”. O 
anumită cantitate de energie cu o vibraţie înaltă vine înspre tine, iar tu iei decizia de a 
o bloca. De ce ai face asta? 

Mulţi oameni fac asta pentru că nu se iubesc şi nici nu se respectă pe ei înșiși. 


Învață să accepţi cu recunoștință propunerea altcuiva de a-ţi oferi ceva. Indiferent 
dacă este vorba despre un „Mulţumesc!” pentru un biscuite, o sumă de bani, un 
zâmbet sau orice altceva. Nimic nu este întâmplător. Primește cu bucurie energia 
care vine înspre tine. Nu uita că tu ai atras-o și acționează ca atare. 


2. Acceptarea energiei 

Asta se întâmplă atunci când răspunzi unui mulțumesc prin 

d) cu drag sau 

a) cu plăcere. 

Aceasta este modalitatea prin care îţi arăţi deschiderea înspre a primi energia care 
tocmai a fost îndreptată către tine. 

Te felicit dacă răspunzi în acest fel atunci când altcineva îţi adresează un 
„Mulţumesc!”. Asta înseamnă că adopţi o atitudine deschisă în relaţiile cu ceilalţi, 
ceea ce este extraordinar. 

Îndrăznesc să spun că 99% dintre oameni răspund fie acceptând energia, fie 
blocând-o aşa cum am descris în primele două puncte. 

Ceva cu adevărat magic se întâmplă într-o a treia posibilă situaţie despre care 
urmează să îţi vorbesc în continuare. 


3. Acceptarea și reflectarea energiei 

Asta se întâmplă atunci când răspunzi prin „și eu îţi mulțumesc!”. Are loc închiderea 
unei bucle. Cu acest răspuns permiţi energiei să facă ceea ce îi place ei cel mai mult, 
și anume să se afle în mișcare. 

Masaru Emoto a obţinut cel mai frumos cristal de apă, atunci când a lipit pe un 
recipient eticheta pe care era scris „Iubire și recunoștință”. De ce? Fiindcă 
recunoştinţa vine ca un răspuns iubirii. Plasând atât iubirea cât și recunoștința în 
același context, cercul se închide armonios. 

Între tine și oricare altă persoană de pe acest pământ există o legătură subtilă. Totul, 
dar absolut totul este interconectat. 

Răspunzând unui „Mulţumesc” prin „și eu îţi multumesc” închizi armonios cercul. Te 
folosești de un canal de conexiune deja existent pentru a amplifica la maxim unda 
energetică armonioasă care iniţial a fost îndreptată către tine. 

Minunat este faptul că nu pierzi nimic, ci înmulţeșțti instant ceea ce îţi este oferit. 


Un gând de final 

Spuneam la începutul articolului cum nivelul de conștientizare poate fi crescut în 
lume prin fapte mici. Acţiuni aparent nesemnificative făcute de un număr considerabil 
de oameni conduc de fiecare dată la rezultate remarcabile. De aceea, invitația mea 
pentru tine este ca începând de astăzi, de fiecare dată când cineva îţi spune 
„Mulţumesc”, tu să răspunzi prin „şi eu îţi mulțumesc” amplificând astfel energia. 
Renunţă la a mai bloca energia armonioasă care vine înspre tine. Începe de astăzi 
să o accepţi înmulţind-o. 


Dacă ai prieteni care momentan aleg să blocheze energia armonioasă atunci când 
aceasta vine înspre ei, dă-le să citească articolul. 


stiati asta? 
"Ceea ce suntem este darul lui Dumnezeu pentru noi, ceea ce devenim este darul 
nostru pentru Dumnezeu" 
"What we are is God 's gift to us, what we become is our gift to God" 


